નેશનસ ડેસ્ક: વડાપ્રધાન નરેન્દ્ર મોદીની સરકારને ચાર વર્ષ પૂરા થવા આવી રહ્યા છે ત્યારે હવે તેમની સરકારના લેખા-જોખા થઈ રહ્યા છે. વડાપ્રધાન નરેન્દ્ર મોદીએ લોકસભા ચૂંટણી 2014 દરમિયાન જે અંદાજમાં આતંકવાદને હટાવવા સખત પગલાં લેવાનો વાયદો કર્યો હતો. તે સમયે લોકોને લાગ્યું હતું કે, મોદી દેશના વડાપ્રધાન બનશે તો આતંકવાદની ઘટના ઓછી થશે. ખાસ કરીને જમ્મુ અને કાશ્મીરમાં પાકિસ્તાન સીમાપારથી આતંકવાદ ફેલાવાની હિંમત નહીં કરે. સીમા પર રોજ શહીદ થતા જવાનોની સંખ્યામાં પણ ઘટાડો થશે. પરંતુ મોદી સરકારને ચાર વર્ષ પૂરા થવા આવ્યા છે તેમ છતાં આતંકવાદ કે કાશ્મીર મુદ્દે કોઈ ખાસ ફેરફાર જોવા મળ્યા નથી. બદલામાં શહીદોની સંખ્યામાં વધારો જોવા મળ્યો છે.